Diari Oficial de la Generalitat Valenciana


Sumari del DOGV 9368, del 23-06-2022 (2022/5758)

Informació pública del projecte de construcció a efectes d'expropiació amb motiu de les obres de duplicació de via en el tram baixador l'Albir, PK 49+870 a Altea, PK 53+000 de la línia 9 de la xarxa de Ferrocarrils de la Generalitat Valenciana a Alacant, en els termes municipals de l'Alfàs del Pi i Altea.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9368

Data del DOGV
:   23-06-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/5758


Data del document
:   15-06-2022

Organisme emissor
:   Ferrocarrils de la Generalitat Valenciana

Tipus de document
:   Anunci

Descriptors 

:   * pla d'urbanisme

Informació pública del projecte de construcció a efectes d'expropiació amb motiu de les obres de duplicació de via en el tram baixador l'Albir, PK 49+870 a Altea, PK 53+000 de la línia 9 de la xarxa de Ferrocarrils de la Generalitat Valenciana a Alacant, en els termes municipals de l'Alfàs del Pi i Altea. [2022/5758]  
Ferrocarrils de la Generalitat Valenciana (FGV) com a administrador de les infraestructures de transport ferroviari i tramviari, segons l'Ordre 2/2016, de 15 de febrer, de la Conselleria d'Habitatge, Obres Públiques i Vertebració del Territori, per la qual s'aprova el catàleg d'infraestructures ferroviàries i tramviàries de la Generalitat i la seua adscripció a l'efecte d'administrar-les, ha redactat el «Projecte bàsic de duplicació de via en el tram baixador l'Albir (Pk 49+870) a Altea (Pk 53+000) de la línia 9 de la Xarxa d'FGV a Alacant. TM l'Alfàs del Pi i Altea», havent sigut aprovat provisionalment el 15 de desembre de 2021, per resolució de la subdirectora adjunta d'Infraestructures d'FGV.  
  
Segons ho estableix l'article 66.3 de la Llei 6/2011, d'1 d'abril, de la Generalitat, de mobilitat de la Comunitat Valenciana, «l'aprovació del corresponent projecte bàsic o del de construcció de les actuacions regulades per aquesta llei que requerisca la utilització de nous terrenys, suposarà la declaració d'utilitat pública o interés social, la necessitat d'ocupació i la declaració d'urgència d'aquesta, a l'efecte de l'expropiació forçosa d'aquells en els quals haja de construir-se la línia, el tram o l'element de la infraestructura ferroviària, o que siguen necessaris per a modificar les preexistents, segons el que es preveu en la legislació expropiatòria».  
En conseqüència, se sotmet a informació pública la relació de béns i drets afectats, únicament als efectes d'esmenar possibles errors que puguen haver-se comés en relacionar els béns i drets afectats per la urgent ocupació, segons el que s'estableix en l'article 56 del reglament d'expropiació forçosa.  
Termini: 15 dies a partir de la publicació del present anunci en el DOGV.  
Se significa que el present anunci es publica igualment als efectes establits en l'article 44 de la Llei 39/2015, d'1 d'octubre, del procediment administratiu comú de les administracions públiques, per a les persones interessades que figuren com a desconegudes o domicili ignorat.  
Lloc d'exposició: oficines de Ferrocarrils de la Generalitat Valenciana, situades en av. la Vila Joiosa, 2. Alacant 03989. Horari: dies laborables de 09.00 a 14.00 hores. Telèfon 894 797 130 / 961. 92.40.82. Aquesta documentació també pot ser consultada en la pàgina web   
http://www.fgv.es/informaciones-publicas/  
  
València, 15 de juny de 2022.- La directora gerent: Anaïs Menguzzato García.